KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. augusztus 30-i rendkívüli ülésére)


TÁRGY: 	A KISKŐRÖSI KOSÁRLABDA EGYESÜLET NÉVHASZNÁLAT IRÁNTI KÉRELME


Dóka Márton és Pohankovics András, azzal a megkereséssel fordultak az Önkormányzathoz, hogy Agárdi Tamással, Sinkovicz Istvánnal, Rezák Szabolcs Leventével, Fricska Ákos Sándorral, Németh Józseffel, Fülöp Tiborral, Fricska Ádám Jánossal és Kaszás Gáborral együttesen és egybehangzólag a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő egyesület létrehozását határozták el.
Az Egyesület célja a kosárlabda játék népszerűsítése és támogatása és azon, valamint annak sokoldalú személyiségfejlesztő sajátosságán keresztül a helyi és környékbeli települések lakói számára a testi és szellemi fejlődéséhez szükséges helyes és egészséges életmód alapjai elsajátításának elősegítése, a lakosság testkultúrájának magasabb színvonalra emelése, az egészségmegtartásra és egészséges életmódra, a közösségi életre és egymás megbecsülésére való nevelés és mindezek érdekében a rendszeres testmozgás, és általában a sportolás megkedveltetése. 
Az Egyesület alapvető rendeltetése a Kiskőrös területén jelentkező szabadidősport igények kielégítési lehetőségeinek bővítése, és annak keretében rendszeres szabadidős sportolási és versenyzési lehetőség biztosítása az Egyesület tagjai és bárki más számára, a fentiek, a szabadidő hasznos kihasználásának, illetve a személyes és öntevékeny közösségi élet kibontakoztatásának elősegítése érdekében.
Az Egyesület támogatni és segíteni kívánja továbbá a kosárlabda-rendezvények és versenyek szervezetését, a kosárlabda sportot szeretők összefogását, továbbá közös érdekeik védelméről való gondoskodást, a hazai és nemzetközi sportkapcsolatok létesítését és fenntartását, valamint a helyi sportlétesítmények infrastruktúrájának fejlesztését. Az Egyesület további kiemelt célja intézményes kereteket teremteni a tehetséggondozáshoz.
Az Egyesület elhatározásunknak megfelelően a „Kiskőrösi Kosárlabda Egyesület” elnevezést kívánja viseli, amely névhasználathoz az Önkormányzat hozzájárulása szükséges.

A cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel arra - „A történelem kiemelkedő személyiségének nevét a Bölcsészettudományi Kutatóközpont engedélyével, olyan elnevezést pedig, amelyhez másnak jogi érdeke fűződik, csak a jogosult hozzájárulásával lehet a cégnévben szerepeltetni.”- hogy az egyesület a nevében a Kiskőrös város nevét fel kívánja tüntetni.

A hatályos jogszabályok értelmében figyelemmel arra, hogy az egyesület a nevében a Kiskőrös Város nevét fel kívánja tűntetni, ezért szükséges Kiskőrös Város Önkormányzatának hozzájárulása.

A fentiek alapján javaslom a határozat-tervezetben foglaltak elfogadását.


Kiskőrös, 2023. augusztus 28.


	Domonyi László s.k.,
	polgármester 



HATÁROZAT - TERVEZET


A Képviselő-testület 

1. a cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel- hozzájárul ahhoz, hogy a Kiskőrösi Kosárlabda Egyesület, a város nevét az egyesület nevében szerepeltesse.

2. felhatalmazza a Polgármestert a névhasználattal kapcsolatos szükséges jognyilatkozatok megtételére.


Felelős: 	polgármester
Határidő: 	azonnal




